Paterna incrementa fins a un 10% el nombre de visitants estrangers durant les Festes Majors
14/09/2018

# Paterna incrementa fins a un 10% el nombre de visitants estrangers durant les Festes Majors

[![Paterna incrementa fins a un 10% el nombre de visitants estrangers durant les Festes Majors](/images/noticias/2018/09/visitas-turisticas-gr.jpg)](/images/noticias/2018/09/visitas-turisticas-gr.jpg)

14.09.2018

Entre els turistes que enguany han visitat Paterna durant les Festes hi ha coreans, japonesos, argentins, veneçolans o russos

Un any més, les Festes Majors de Paterna han sigut el punt de trobada de veïns i turistes que han aprofitat per a visitar la ciutat durant els mesos d'estiu i conéixer l'ampli patrimoni històric municipal.

En total, 1562 persones han gaudit de les visites al Calvari i la Torre que han romàs oberts en horari especial durant les festes, dels quals el 80% correspon a veïns i visitants de localitats properes, i un 20% a visitants d'altres províncies d'Espanya i països estrangers.

En relació als turistes estrangers, la majoria eren de procedència llatinoamericana, Argentina, Veneçuela, Colòmbia i Equador, seguits de turistes comunitaris arribats de França, Alemanya, Portugal, Regne Unit, Bulgària, Itàlia, Holanda i Croàcia. A més, enguany Paterna ha rebut la visita de turistes de països tan llunyans com Japó, Corea del Sud o Rússia.

Tal com ha destacat la regidora de Tradicions, Cultura i Foc, Paqui Periche, _“encara que la base del turisme de Paterna ho formen els seus veïns i ciutadans de municipis propers, cada vegada més observem un creixement en el nombre de turistes que ens visiten des d'altres províncies espanyoles o ciutats estrangeres, tant europees, com d'altres parts del món_”.

A més, quant a les visites nocturnes organitzades per l'Oficina de Turisme, enguany s'ha incrementat el nombre de participants en un 40%, aconseguint una xifra rècord de 350 persones.

Sota la temàtica “A la Lluna de Paterna”, en total es van realitzar 5 visites durant els mesos de juliol i agost, amb una mitjana de 70 assistents per grup, que acompanyats per un guia, van descobrir anècdotes i curiositats dels monuments més emblemàtics del municipi.

Finalment, la regidora ha destacat que el creixement del nombre de visitants s'explica per “_el gran treball que durant tot l'any es realitza des de Turisme per a donar a conéixer el nostre patrimoni cultural a través de la participació en diferents fires, punt regionals com nacionals_.”